CELEX: 62010TN0560
Language: mt
Date: 2010-12-10 00:00:00
Title: Kawża T-560/10: Rikors ippreżentat fl- 10 ta’ Diċembru 2010 — Nencini vs Il-Parlament

5.2.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 38/17
            
         Rikors ippreżentat fl-10 ta’ Diċembru 2010 — Nencini vs Il-Parlament
   (Kawża T-560/10)
   2011/C 38/31
   Lingwa tal-kawża: it-Taljan
   
      Partijiet
   
   
      Rikorrent: Riccardo Nencini (Firenze, l-Italja) (rappreżentant: F. Bertini, avukat)
   
      Konvenut: Il-Parlament Ewropew
   
      Talbiet tar-rikorrent
   
   Ir-rikorrent jitlob lill-Qorti Ġenerali jogħġobha:
   
               —
            
            
               tannulla d-deċiżjoni tas-Segretarju Ġenerali tal-Parlament Ewropew tas-7 ta’ Ottubru 2010, indirizzata lil Riccardo Nencini, u l-Komunikazzjoni Nru 3135653 tad-Direttur Ġenerali tad-Direttorat Ġenerali tal-Finanzi tal-Parlament Ewropew tat-13 ta’ Ottubru 2010, u l-Komunikazzjoni Nru 3135653 tad-Direttur Ġenerali tad-Direttorat Ġenerali tal-Finanzi tal-Parlament Ewropew tat-13 ta’ Ottubru 2010, li għandha bħala suġġett “Irkupru ta’ ħlasijiet indebiti fir-rigward tal-ħlas ta’ kumpens ta’ assistenza parlamentari u ta’ vvjaġġar – Nota ta’ debitu”, kif ukoll tal-atti li ġejjin, li diġà kienu s-suġġett tar-rikors preċedenti pendenti quddiem il-Qorti Ġenerali fil-kawża T-431/10: id-deċiżjoni tas-Segretarju Ġenerali tal-Parlament Ewropew tas-16 ta’ Lulju 2010, indirizzata lir-rikorrent, u sa fejn huwa meħtieġ, tal-atti preċedenti, konnessi u ta’ natura konsegwenti għad-deċiżjoni kkontestata; il-Komunikazzjoni Nru 312331 tad-Direttur Ġenerali tad-Direttorat Ġenerali tal-Finanzi tal-Parlament Ewropew tal-4 ta’ Awwissu 2010, indirizzata lil Riccardo Nencini u atti preċedenti, konnessi u ta’ natura konsegwenti.
            
         
               —
            
            
               l-annullament tad-deċiżjoni kkontestata u tirrinvja l-każ quddiem is-Segretarju Ġenerali tal-Parlament Ewropew sabiex issir determinazzjoni mill-ġdid b’mod ekwu tal-ammont ikkontestat.
            
         
               —
            
            
               fi kwalunkwe każ, tikkundanna lill-Parlament għall-ispejjeż.
            
         
      Motivi u argumenti prinċipali
   
   Ir-rikorrent f’din il-kawża huwa l-istess tal-kawża T-431/10 Nencini vs Il Parlament (1).
   Insostenn tar-rikors tiegħu, ir-rikorrent jissottometti motivi u argumenti simili għal dawn invokati f’din il-kawża.
   
      (1)  ĠU C 317, p. 40.